《谢茂秦卢次楩谒余于魏郡有作》
明代·王世贞

命驾俱千里，衔杯问各天。文章一言合，姓字两生传。

贯日荆卿匕，飞霜邹氏篇。璧还新去赵，金尽旧游燕。

偃蹇中原并，纵横处士偏。青云折箕踞，白日助高眠。

老尽人间态，贫操物外权。酒徒吾敢后，词笔尔争先。

竹写淇园色，花吟大陆烟。拂衣从此别，为约五湖边。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。